*Proiect*

**GUVERNUL REPUBLICII MOLDOVA**

**H O T Ă R Â R E nr.**

**din \_\_\_ \_\_\_\_\_\_\_\_\_\_\_\_2023**

**Chișinău**

**pentru aprobarea Regulamentului**

**privind procedura de efectuare a misiunilor transfrontaliere cu ambulanțele** **Serviciului mobil de urgență, reanimare și descarcerare (SMURD)**

**--------------------------------------------------------------------------**

**În temeiul art. 7 lit. b) din Legea nr. 271/1994 cu privire la protecția civilă (Monitorul Oficial, 1994, nr. 20, art. 231)**, cu modificările ulterioare, **art. 8 alin. (1) lit. b), art. 12 alin. (1) lit. p) și lit. q) din Legea Inspectoratului General pentru Situații de Urgență nr. 93/2007 (**Monitorul Oficial al Republicii Moldova, 2007, nr. 78-81, art. 358), cu modificările ulterioare, Guvernul

HOTĂRĂŞTE:

1. Se aprobă Regulamentul privind procedura de efectuare a misiunilortransfrontaliere cu ambulanțele Serviciului mobil de urgență, reanimare și descarcerare (SMURD) (se anexează).

2. Inspectoratul General pentru Situații de Urgență al Ministerului Afacerilor Interne va asigura implementarea prevederilor prezentei hotărâri.

3. Controlul asupra executării prezentei hotărâri se pune în sarcina Ministerului Afacerilor Interne.

4. Prezenta hotărâre intră în vigoare la 01 ianuarie 2024.

**PRIM-MINISTRU Dorin RECEAN**

Contrasemnează:

|  |  |
| --- | --- |
| Viceprim-ministru, ministru  al afacerilor externe și  integrării europene  Ministrul afacerilor interne | Nicolaie POPESCU    Adrian EFROS |

Aprobat

prin Hotărârea Guvernului nr.\_\_/2023

**REGULAMENT**

**privind procedura de efectuare a misiunilor transfrontaliere cu ambulanțele Serviciului mobil de urgență, reanimare și descarcerare (SMURD)**

### **Capitolul I**

**Dispoziții generale**

1. Regulamentul privind procedura de efectuare a misiunilor transfrontaliere cu ambulanțele Serviciului mobil de urgență, reanimare și descarcerare (în continuare – Regulament) stabilește mecanismul desfășurării și finanțării misiunilor transfrontaliere (în continuare – misiuni) la ieșirea/intrarea de pe/pe teritoriul Republicii Moldova ale ambulanțelor Serviciului mobil de urgență, reanimare și descarcerare (în continuare – SMURD) al Inspectoratului General pentru Situații de Urgență al Ministerului Afacerilor Interne (în continuare – IGSU).

2. În sensul prezentului Regulament, se definesc următoarele noțiuni principale:

1) ***misiune transfrontalieră*** *–* misiune executată de echipa constituită din personal paramedical prin transportarea victimelor, care nu reprezintă pericol imediat pentru viață și care de regulă, conform prescripțiilor instituțiilor de asistență medicală din țara de origine a producerii situației de urgență necesită transportarea în timp util și/sau în siguranță cu mijloace de intervenție de tip ambulanță, asigurată cu medic pentru acordarea asistenței medicale pe parcursul transportării în siguranță a victimei;

2) ***victimă*** – persoană identificată ca cetățean al Republicii Moldova, străin cu drept de ședere pe teritoriul Republicii Moldova, apatrid recunoscut de către autoritățile competente ale Republicii Moldova și beneficiar de protecție internațională acordată pe teritoriul Republicii Moldova, sănătatea căreia a fost afectată în urma acțiunii factorilor care au cauzat apariția unei situații de urgență și care necesită acordarea asistenței medicale de către instituțiile de asistență medicală din țara de origine a producerii situației de urgență cu referirea ulterior către misiunile diplomatice și oficiile consulare ale Republicii Moldova, pentru efectuarea transportării medicale asistate din cauza stării de vulnerabilitate a sănătății pentru întoarcerea la domiciliul din țara respectivă;

3) ***situație cu victime multiple*** – situație unică, provocată de acțiunea factorilor care au cauzat o situație de urgență în afara hotarelor țării, în urma căreia numărul victimelor, cetățeni ai Republicii Moldova sau apatrizi cu domiciliul în Republica Moldova, salvarea vieții și păstrarea sănătății cărora necesită acțiuni speciale de către structurile de salvare și de acordare a asistenței medicale, este mai mare decât capacitatea echipelor locale de intervenție;

4) *echipă de intervenție* – grup de asistență constituit din paramedici care desfășoară intervenții utilizând ambulanțele SMURD dotate cu echipamente specifice în scopul asigurării unei transportări în siguranță a victimei, în cadrul misiunii transfrontaliere, asigurat cu medic;

5) ***ambulanță SMURD tip B2*** (PA-T *Prim ajutor și transport*) – autosanitară destinată intervenției de urgență, echipată standard pentru transportul asistat prin îngrijiri și monitorizare a pacienților;

3. Misiunile transfrontaliere cu ambulanțele SMURD sunt misiuni destinate pentru transportarea/transferul victimelor spre instituțiile medico-sanitare specializate din țara de origine pentru a asigura continuitatea unui tratament.

4. Misiunile transfrontaliere cu ambulanțele SMURD se desfășoară:

1) în situații cu victime multiple ca urmare a accidentelor de proporții, cauzate de mijloacele de transport sau alte accidente;

2) transportul produselor sangvine și/sau a preparatelor medicamentoase în/din afara hotarelor țării în baza acordurilor internaționale încheiate.

5. Nu sunt supuse transportării cu ambulanțele SMURD următoarele categorii de victime:

1) critice cu funcțiile vitale instabile, care necesită îngrijiri medicale speciale pentru menținerea funcțiilor vitale în timpul transportării și tratament continuu corijat de urgență într-o instituție medico-sanitară specializată cu capacități avansate în terapie intensivă, și la care factorul de timp în acordarea asistenței medicale specializate este decisiv;

2) netransportabile, aflate în moarte clinică, aferent unei urgențe medico-chirurgicale sau stare critică, care necesită intervenție imediată în scopul stabilizării și salvării vieții acestora;

1. în stadiu terminal care nu pot fi vindecate sau tratate;

4) contagioase, care reprezintă pericol imediat pentru viața membrilor echipei de intervenție și mediului spre care urmează transportarea;

5) combative, necontrolate (care necesită anestezie și/sau sedare continuă) care prezintă pericol pentru membrii echipei de intervenție.

6. Sunt exceptate de la misiunile transfrontaliere cu ambulanțele SMURD:

1) solicitările în cazurile persoanelor care necesită transport pentru internare/tratament în instituțiile/clinicile medicale din afara Republicii Moldova;

2) solicitările de transport în cazuri singulare în favoarea persoanelor care necesită transport pentru externare din instituțiile/clinicele medicale din străinătate și ulterior transportate în Republica Moldova, cu excepția celor enumerate la pct. 4;

3) solicitările de transportare a nou-născuților aflați în stare critică, care necesită asistență medicală calificată pe durata transferului, necesitatea de incubator și/sau alte echipamente specializate în vederea menținerii funcțiilor vitale.

7. În cazurile în care instituțiile de asistență medicală din străinătate nu confirmă necesitatea de transportare a victimelor cu ambulanțele, dar este necesară reîntoarcerea acestora în țară, transportul se poate efectua cu autocare de curse/ocazie sau alte tipuri de transport public internațional.

8. În cazurile în care efectuarea misiunilor transfrontaliere prezintă pericol pentru viața și sănătatea membrilor echipei de intervenție în contextul desfășurării conflictelor militare și a stărilor de război în țara de origine a producerii situației de urgență, efectuarea misiunilor ce implică traversarea frontierei acestor țări nu se admite, și poate avea loc doar de la hotare în zone sigure și nonbeligerante. Responsabilitatea de transfer în zone sigure și nonbeligerante, îi revine Guvernului țării solicitante sau se poate realiza prin implicarea instituțiilor umanitare internaționale.

**Capitolul II**

**Capacitățile de efectuare a** **misiunilor internaționale cu ambulanțele SMURD**

9. IGSU poate efectua misiuni transfrontaliere cu ambulanțele SMURD cu următoarele capacități:

1) cu paramedicii din cadrul subdiviziunilor IGSU, fără capacitate de aplicare a ansamblurilor de măsuri diagnostice și terapeutice și/sau a tratamentelor medicamentoase în cazuri de urgențe medicale;

2) cu implicarea ambulanțelor de tip B2 din cadrul subdiviziunilor IGSU, și/sau cu autospeciale complexe de intervenție, descarcerare și acordare a primului ajutor de urgență, dotate cu celule medicale sau autospecială pentru transport personal și victime multiple, configurate după tipul de ambulanțe B2;

3) cu medici, delegați de către Ministerul Sănătății, pentru cazuri ce necesită asistență medicală specializată.

10. Misiunile cu ambulanțele SMURD se efectuează preponderent în țările limitrofe pe distanțe medii pentru care timpul de executare de la trecerea hotarelor Republicii Moldova și până la reîntoarcerea în țară nu depășește 24 ore.

11. În cazurile distanțelor lungi, transportul victimelor, de regulă poate fi realizat cu zboruri comerciale/linie și alte tipuri de transport feroviar sau naval, cu condiția ca aceste tipuri de transport să fie configurate cu spații și după caz echipament medical pentru evacuare.

12. Misiunile cu ambulanțele SMURD prevăd transportarea victimei/victimelor de gravitate medie, care nu pun viața în pericol și nu necesită monitorizare și tratament specializat imediat,și care întrunesc criteriile medicale specificate de instituția medicală din țara originii situației de urgență.

**Capitolul III**

**Desfășurarea misiunilor cu ambulanțele SMURD**

**Secțiunea 1. Adoptarea deciziei privind participarea la misiunile transfrontaliere cu ambulanțele SMURD**

13. În cazul producerii unui accident/incident cu victime multiple în afara hotarelor țării, [Ministerul Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R) monitorizează situația respectivă, conlucrând cu Ministerul Sănătății și cu alte entități de competență ale Republicii Moldova pentru:

1) evaluarea stării sănătății victimei/victimelor cu stabilirea gradului de risc, legat de transportare, precum și stabilirea volumului de asistență, modului și a condițiilor concrete în fiecare caz, pentru transportare asistată în siguranță;

2) asigurarea unui răspuns eficient și rapid în luarea deciziilor privind organizarea și efectuarea transportului de victime.

14. Misiunile cu ambulanțele SMURD se desfășoară în urma demersurilor oficiale ale [Ministerului Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R) adresate Ministerului Afacerilor Interne.

15. În cazul recepționării directe din partea [Ministerului Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R) a demersurilor privind solicitările în desfășurarea misiunilor transfrontaliere, IGSU informează Ministerul Afacerilor Interne despre demersurile respective cât și despre deciziile luate.

16. IGSU examinează demersurile și adoptă deciziile privind oportunitatea de realizare a misiunilor, ulterior confirmă sau refuză argumentat executarea lor.

17. Șeful IGSU emite ordine/dispoziții interne privind delegarea personalului paramedical din subordine în misiuni și asigură toate condițiile pentru delegarea acestora.

18. În caz de necesitate, IGSU coordonează cu Ministerul Sănătății delegarea unui medic pentru asigurarea asistenței medicale pe parcursul transportării, precum și plasamentul victimei/victimelor transportate în instituțiile medico-sanitare specializate din țară. În acest caz, Ministerul Sănătății emite ordin/dispoziție privind delegarea personalului medical pentru realizarea misiunii și asigură necesitățile de materiale farmaceutice și parafarmaceutice din contul autorităților de resort competente din subordine.

**Secțiunea a 2-a.**

**Asistența misiunilor diplomatice și oficiilor consulare ale Republicii Moldova în realizarea misiunilor** **transfrontaliere cu ambulanțele SMURD**

19. În vederea organizării și desfășurării eficiente a misiunilor transfrontaliere de către ambulanțele SMURD, Ministerul Afacerilor Externe și Integrării Europene întreprinde măsurile necesare pentru îndeplinirea următoarelor acțiuni:

1) facilitarea, prin intermediul personalului consular din țara de origine a producerii situației de urgență, a contactelor și operațiunilor de preluare a victimelor, cetățeni ai Republicii Moldova, străini cu drept de ședere pe teritoriul Republicii Moldova, apatrizi recunoscuți de către autoritățile competente ale Republicii Moldova și beneficiari de protecție internațională acordată pe teritoriul Republicii Moldova, de către echipele de intervenție cu ambulanțele SMURD pentru transportarea și plasarea lor în instituțiile medico-sanitare specializate din Republica Moldova;

2) stabilirea datei și condițiilor de transportare a victimelor;

3) în caz de necesitate, facilitarea obținerii documentelor de călătorie necesare pentru transportarea cât mai urgentă a victimelor.

20. Personalul diplomatic și consular al misiunilor diplomatice și oficiilor consulare ale Republicii Moldova din țara de origine a producerii situației de urgență, întocmește documentele de călătorie necesare pentru victime, care vor fi transmise echipei de intervenție pentru asigurarea realizării misiunilor transfrontaliere.

21. După îndeplinirea acțiunilor specificate la pct. 19, [Ministerul Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R) comunică IGSU următoarele informații:

1) țara de origine a producerii situației de urgență, numărul de victime și instituțiile medico-sanitare specializate din țara de unde urmează a fi preluate;

2) diagnoza medicală stabilită de către instituțiile medico-sanitare specializate din țara de origine a producerii situației de urgență (informație oferită de personalul diplomatic și consular al misiunilor diplomatice și oficiilor consulare ale Republicii Moldova din țara de origine a producerii situației de urgență);

3) instituțiile medico-sanitare specializate din Republica Moldova unde urmează să fie asigurat plasamentul victimei/victimelor, specificate de Ministerul Sănătății, pentru continuarea tratamentului și reabilitării acestora.

22. IGSU întreprinde acțiunile necesare pentru desfășurarea misiunilor în baza demersurilor [Ministerului Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R), prin care se solicită realizarea misiunilor respective**, cu prezentarea cumulativă a informațiilor prevăzute în pct. 21.**

**23.** IGSU, odată cu inițierea procedurii de organizare și desfășurare a misiunilor transfrontaliere cu ambulanțele SMURD, comunică Inspectoratului General al Poliției de Frontieră al Ministerului Afacerilor Interne și Ministerului Sănătății următoarele informații:

1) date despre inițierea și desfășurarea misiunii;

2) data, ora și punctul de trecere a frontierei de stat la ieșirea/intrarea de pe/pe teritoriul Republicii Moldova;

1. modelul, numărul de înmatriculare a ambulanței SMURD;
2. componența numerică și datele personale ale membrilor echipei de intervenție;
3. datele personale ale medicului delegat din partea Ministerului Sănătății.

24. Până la reîntoarcerea în țară a echipelor de intervenție, [Ministerul Afacerilor Externe și Integrării Europene](https://www.facebook.com/mfa.gov.md?__cft__%5b0%5d=AZXFH079jBmBgVOlZ7CMW6dxJ6oYMdtD-A_gy-k2xd-ajGzxNi00a_Rq5ZF5-fxUsYhVKiyh69mh-ibyXi-u8mfeXo4JEb_iuRMT00cXWZz3OSDvHY93EQAqlQeb3UUFbwE273RVOaHIQCsvcPxaiiVRm65fwkhG3Bg_anaAjoCaAEDCAALFw9Y1vMIX_I-M8Ow&__tn__=-UC%2CP-R) comunică informațiile oferite de personalul misiunilor diplomatice și a oficiilor consulare respective Inspectoratului General al Poliției de Frontieră și Ministerului Sănătății despre numărul de victime transportate și datele acestora.

**Capitolul IV**

**Finanțarea misiunilor cu ambulanțele SMURD**

25.Cheltuielile necesare participării în misiuni cu ambulanțele SMURD se realizează din contul alocațiilor prevăzute anual Ministerului Afacerilor Interne în bugetul de stat.

26. Finanțarea participării în misiunile transfrontaliere cu ambulanțele SMURD poate fi asigurată inclusiv:

1) din contul companiilor de asigurare, în cazurile când persoanele specificate la pct. 4 sbp. 1) din prezentul Regulament dețin asigurare medicală facultativă de sănătate pe perioada călătoriei peste hotare;

2) din asistență externă, precum și din alte surse neinterzise de legislație;

3) prin asistență financiară cumulativă din partea autorităților administrative centrale sau instituțiilor statului, în urma căreia entitățile vizate își asumă angajamentul de acoperire parțială a cheltuielilor de deplasare (delegarea de specialiști în domeniul medical după caz, procurarea de echipamente și produse parafarmaceutice/farmaceutice etc.);

4) prin suportul instituțiilor umanitare internaționale.